नेशनल कांफ्रेंस उयै गलती करा करदी ऐ जेह्‌ड़ी पीडीपी ने कीती। दौनें पार्टियें सत्ता इच रौंह्‌दें होई बी मानवाधिकार मुद्दे उप्पर केंदर बक्खी गै दिक्खेआ। आपूं गैंह् पुट्टने दी बजाय दौनें नमीं दिल्ली जाइयै छड़ा शोर पाया ब सच्च एह् बी ऐ जे पीडीपी ने इस मामले उप्पर कदें असंवेदनशीलता नेईं दस्सी। जेकर दौनें पार्टियां वाकई संजीदा न तां उनें इख्वानियें ते एसओजी दी अपराधिक प्रवृति उप्पर रोक लाने लेई कम्म करना चाहिदा। मकामी आतंक गी फैलने थमां रोकना विसैन्यीकरण बक्खी अपने आपै च इक बड्डी गैंह् ऐ। पर पीडीपी ते नेकां दौनें दे शासन च नेहा किश नेईं होआ। नेहा लग्गा करदा ऐ। पीडीपी तां उयां गै लाचार नजरी आवा करदी ऐ कीजे उन्नै बादा कीता हा जे सत्ता च औंदे गै ओह् अपने इस बादी गी पूरा करग पर ओह् सत्ता च परतोई निं सकी। ब रिआसती सरकार दे वश च जेह्‌ड़ा कम्म ऐ उसी करने शा उसी कु’न रोक्का करदा ऐ। असलियत च सरकार इस बक्खी गैंह् पुट्टी सकदी ऐ पर पुट्टा नेईं करदी।